YGG ทะยาน 5 วันติด! จับตาแผนธุรกิจใหม่ หลัง BTS ขึ้นแท่นผถห.ใหญ่เบอร์ 3
YGG ทะยาน 5 วันติด! จับตาแผนธุรกิจใหม่ หลัง BTS ขึ้นแท่นผถห.ใหญ่เบอร์ 3
YGG ทะยาน 5 วันติด! จับตาแผนธุรกิจใหม่ หลัง BTS ขึ้นแท่นผถห.ใหญ่เบอร์ 3
29 ธ.ค. 2563

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ปิดตลาดภาคเช้า อยู่ที่ระดับ 18 บาท ปรับตัวขึ้น 0.60 บาท หรือ 3.45% ด้วยมูลค่าการซื้อขาย 79.06 ล้านบาท 
ทั้งนี้ราคาหุ้น YGG ปรับตัวเพิ่มขึ้นอย่างต่อเนื่องติดต่อกัน 5 วันติด หลังจากวันที่ 22 ธ.ค. มีรายการสรุปซื้อขายกระดานรายใหญ่ (Big lot) ของหุ้น YGG จำนวน 1 รายการ ปริมาณ 12,150,100 หุ้น มูลค่ารวม 154.31 ล้านบาท ราคาเฉลี่ย 12.70 บาทต่อหุ้น
โดยเป็นการขายหุ้นของ กองทรัสต์ เอสเอ็มอี ไพรเวท อิควิตี้ ทรัสต์ฟันด์ โดยธนาคารออมสิน ให้กับบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ส่งผลให้ BTS ขึ้นเป็นผู้ถือหุ้นใหญ่ของ YGG ด้วยจำนวนหลักทรัพย์ภายหลังการได้มา คิดเป็น 6.75% ของสิทธิออกเสียงทั้งหมดของกิจการ จึงเป็นที่น่าจับตาถึงแผนการดำเนินธุรกิจร่วมกันทั้ง 2 บริษัท ว่าจะมีการเปลี่ยนแปลง หรือมีการร่วมมือกันในทิศทางใด
 